Κινοξαλίνη

Η κινοξαλίνη είναι μια αρωματική ετεροκυκλική οργανική ένωση. Έχει δικυκλική δομή, αποτελούμενη από έναν δακτύλιο βενζολίου, συμπυκνωμένο με έναν δακτύλιο πυραζίνης. Ισομερή της κινοξαλίνης που περιέχουν επίσης έναν βενζολικό και έναν δεύτερο εξαμελή ετεροκυκλικό δακτύλιο με δύο άτομα αζώτου είναι η κιναζολίνη, η φθαλαζίνη και η κιννολίνη.

Η σύνθεση της κινοξαλίνης επιτυγχάνεται με αντίδραση συμπύκνωσης μεταξύ γλυοξάλης και 1,2-διαμινοβενζολίου.

Η κινοξαλίνη βρίσκει χρήσεις στη χημική βιομηχανία για την παρασκευή χρωστικών υλών και αντιβιοτικών.

Δείτε επίσης
Πυραζίνη
Κιναζολίνη
Κιννολίνη
Φθαλαζίνη

Παραπομπές

Ετεροκυκλικές οργανικές ιμίνες
Αρωματικές ιμίνες